దోర్నాల హరిబాబు

దోర్నాల హరిబాబు (జ. 1968 మార్చి 22) ఆంధ్రప్రదేశ్ రాష్ట్రంకి చెందిన రంగస్థల, సినిమా నటుడు. నాటకాల్లో, టీవీ రియాలిటీ కార్యక్రమాల్లో హాస్యనటుడిగా నటించాడు.

జననం 
హరిబాబు 1968, మార్చి 22న నెల్లూరులో జన్మించాడు. తండ్రిపేరు నరసింహరావు.తల్లి పేరు సీతామహాలక్ష్మి, బికాం వరకు చదువుకున్నాడు.

నాటకరంగం 
1980లో రంగస్థల నటుడు పొన్నాల రామసుబ్బారెడ్డి దగ్గర నాటకరంగంలో శిక్షణ పొందిన హరిబాబు, పన్నెండేళ్లపాటు పౌరాణిక నాటకాల్లో నటించాడు. ఆంధ్రప్రదేశ్, తెలంగాణ రాష్ట్రంలోని అన్ని జిల్లాలతోపాటు తమిళనాడు, కర్నాటక, గుజరాత్ రాష్ట్రాల్లో హాస్యనాటకాలు ప్రదర్శించి 19సార్లు ఉత్తమ హస్యనటుడిగా బహుమతులు అందుకున్నాడు.

నటించినవి
 కర్కోటకుడు, జీవలుడు (చిత్రనళీయం) 
 లోహితుడు, కేశవుడు (సత్యహరిశ్చంద్ర) 
 భరతుడు (శకుంతల) 
 చిన్న చంద్రుడు (తారాశశాంకం) 
 సుకులుడు (సారంగధర) 
 శ్రీరాముడు (భక్తరామదాసు)

టీవీరంగం 
టెలివిజన్ ఛానళ్ళలో ప్రసారమయ్యే కామెడీ ప్రోగ్రామ్‌లలో నటించి ప్రేక్షకులను నవ్వించాడు. జీ స్మైల్ శ్రీ, మత్తుగా గమ్మత్తుగా, నవ్వుల్- నవ్వుల్‌కి వ్యాఖ్యాతగా వ్యవహరించాడు.

పురస్కారాలు - బహుమతులు 
 నెల్లూరు జిల్లాస్థాయి కందుకూరి పురస్కారం - 2018 - నాటకరంగంలో కృషి, ఆంధ్రప్రదేశ్ ప్రభుత్వం, 2018.
 స్వర్ణ పతకం - ఆంధ్రసోషల్ అండ్ కల్చరల్ అసోసియేషన్ నాటక పోటీలు, చెన్నై
 ‘స్మైల్ రాజా’ అవార్డుతోపాటు లక్షరూపాయల బహుమతి
 అమెరికన్ ఎక్సలెన్సీ అవార్డు- తెలుగు అసోసియేషన్ ఆఫ్ నార్త్ టెక్సాస్, అమెరికా

ఇతర వివరాలు 
 హరివిల్లు క్రియేషన్స్ పేరుతో సాంస్కృతిక సంస్థను స్థాపించి, హాస్యవల్లరి పేరుతో రాష్ట్రవ్యాప్తంగా వెయ్యికి పైగా ప్రదర్శనలు ఇచ్చాడు.
 సారా వ్యతిరేకోద్యమం, పారిశుద్ధ్యం- ప్రజారోగ్యం, దోమల నిర్మూలన వంటి ప్రభుత్వ పథకాల ప్రచార కార్యక్రమాలలో నటించాడు.
 అమెరికా, దుబాయ్, మలేసియా, మారిషస్ దేశాల్లో సంక్రాంతి సంబరాలు, తెలుగు సంఘం వేడుకల్లో హాస్య ప్రదర్శనలు చేశాడు.

నిర్వహించిన పదవులు 
 ఆంధ్రప్రదేశ్‌ నాటక అకాడమీ మాజీ సభ్యుడు.

మూలాలు 

1968 జననాలు
నెల్లూరు జిల్లా రంగస్థల నటులు
నెల్లూరు జిల్లా రచయితలు
నెల్లూరు జిల్లా వ్యక్తులు